**TERVETULOA PELASTUSTOIMEN TUTKIMUSPÄIVILLE 2019**

Pelastustoimen tutkimuspäivät kokoaa eri näkökulmia edustavia tutkijoita poikkitieteelliseen tapaamiseen **Kuopioon 4.-6.6.2019.** Tutkimuspäivillä käydään keskustelua pelastustoimen tutkimuksen ajankohtaisista asioista, ennakoidaan tulevaa sekä jaetaan tietoa TKI-hankkeista. Vuoden 2019 erityisenä teemana on ***tiedolla johtaminen muuttuvassa toimintaympäristössä***.

Tutkimuspäivien ohjelma koostuu keynote -puheenvuoroista, yhteisestä vuorovaikutteisesta työskentelystä sekä tutkijoiden esityksistä, jotka valitaan lähetettyjen abstraktien perusteella.

Seminaarin ensimmäinen päivä toteutetaan englanniksi ja päivän keynote puheenvuorot tarkentuvat myöhemmin. Päivän ohjelmassa on pienryhmäkeskustelua puheenvuorojen teemojen pohjalle, jolloin kaikki osallistujat pääsevät osallistumaan yhteiseen kehittämiseen.

Toinen seminaaripäivä aloitetaan yhteisellä pienryhmätyöskentelyllä, jossa pelastustoimen uudistushankkeessa kirjatuista ideoista jalostetaan TKI-hankeaihioita. Toisen päivän keynote -puheenvuoron pitää pelastustoimen edustaja. Iltapäivä on varattu osallistujien esityksille.

Kolmas seminaaripäivä koostuu aamupäivän keynote -puheenvuorosta sekä osallistujien esityksistä. Keynote -puheenvuoron pitää Turvallisuuskomitean pääsihteeri Vesa Valtonen.

Katsaus TKI-hankkeisiin tehdään yhteisen **verkkojulkaisun** avulla. Verkkojulkaisu jaetaan osallistujille etukäteen ja julkaistaan Pelastusopiston nettisivuilla. Kirjoitusohjeet kutsun alalaidassa.

***Esitysabstraktit ja TKI-hankkeiden laajennetut tiivistelmät verkkojulkaisuun pyydämme lähettämään viimeistään 12.5.2019, osoitteeseen* tutkimus@pelastusopisto.fi.**

Tutkimuspäiviin osallistuminen ja toisen seminaaripäivän yhteinen illallinen ovat maksuttomia.

Tutkimuspäivät alkavat Pelastusopistolla ti 4.6. klo 12:00 ja päättyvät to 6.6. klo 14:00 mennessä.

**Ilmoittautuminen Webropol-linkin kautta 19.5.2019 mennessä.** Alustavan ohjelman julkaisemme huhtikuun aikana. Lopullisen ohjelman osallistujien esityksineen julkaisemme toukokuun aikana.

Tervetuloa tutustumaan Pelastusopistoon sekä verkottumaan ja viihtymään pelastustoimen tutkimuksen parissa!

Tutkimusjohtaja Esa Kokki

--

**Verkkojulkaisun artikkelin kirjoitusohjeet:**

Tiedostomuoto: Word-tiedosto

Merkkimäärä: max. 5 500 (sis. otsikot ja välilyönnit), riviväli 1.

Abstraktin on mahduttava kahdelle sivulle!

**ARTIKKELIN OTSIKKO (KESKITETTY, LIHAVOITU, CALIBRI, FONTTIKOKO 18)**

Etunimi Sukunimi1, Etunimi Sukunimi2 (keskitetty, Calibri, fonttikoko 11)

1Tutkimuslaitos X, 2Tutkimuslaitos (keskitetty, Calibri, fonttikoko 11)

**Leipätekstin otsikko (keskitetty, lihavoitu, Calibri, fonttikoko 16)**

Leipäteksti (Calibri, fonttikoko 11)